**NATJEČAJ**

za odabir sudionika učeničkih mobilnosti u sklopu projekta Erasmus+„PROFESSIONAL PRACTICE & UPSKILLING 2“(PP&US 2) (br. projekta

**2025-1-HR01-KA121-VET-000335986**) tijekom školske godine **2025./26.**

Tablica planiranih mobilnosti učenika:

|  |  |  |  |  |  |
| --- | --- | --- | --- | --- | --- |
| **AKTIV/**  **PODRUČJE** | **PARTNER, MJESTO** | **OKVIRAN BR. SUDIONIKA\*** | **RAZRED U šk. god. 2025./26.** | **TRAJANJE (dani)** | **PLANIRANO VRIJEME REALIZACIJE** |
| **EKONOMIJA I TRGOVINA**- **ekonomisti** | I.E.S. Tore Almirante, Algesiras, Španjolska  European project organization KFT, Budimpešta, Mađarska | 2  3 | 3.a i 4.a  3.a i 4.a | 14  14 | veljača 2026.  ožujak 2026. |
| **EKONOMIJA I TURIZAM-komercijalisti** | ZNI,  Maribor, Slovenija | 2 | 3.b i 4.b | 14 | prosinac 2025. ili siječanj 2026. |
| **EKONOMIJA I TURIZAM- hotelijersko-turistički tehničar/ka** | ZNI,  Maribor, Slovenija  Hotelova akademia, Košice, Slovačka  European project organization KFT, Budimpešta, Mađarska | 2  2  2 | 3.h, 4.h  3.h, 4.h  3.h, 4.h | 14  14  14 | prosinac 2025. ili siječanj 2026.  siječanj/veljača 2026.  ožujak 2026. |
| **PREHRANA**- **tehničar/ka nutricionist** | ZNI,  Maribor, Slovenija  I.E.S. Tore Almirante, Algesiras,  Španjolska | 2  1 | 3.g, 4.g  3.g, 4.g | 14  14 | prosinac 2025. ili siječanj 2026.  veljača 2026. |
| **PREHRANA**- **prehrambeni tehničar/ka** | Dalaman District Nacional Education Dictorote, Dalaman, Turska | 2 | 4.e | 14 | travanj 2025. |
| **ZDRAVSTVO**- **fizioterapeutski tehničar/ka** | ZNI,  Maribor, Slovenija  I.E.S. Tore Almirante, Algesiras  Španjolska  European project organization KFT, Budimpešta, Mađarska | 2  2  2 | 3.k    3.k  3.k | 14  14  14 | prosinac 2025.ili siječanj 2026.  veljača 2026.  ožujak 2026. |
| **ZDRAVSTVO**- **medicinski tehničar/ka** | I.E.S. Tore Almirante, Algesiras  Španjolska  Dalaman District Nacional Education Dictorote, Dalaman, Turska | 2  3 | 4.i, 4.l  4.i, 4.l | 14  14 | veljača 2025.  travanj 2025. |

*\*okviran broj sudionika može se povećati ili smanjit , vrijeme i mjesto provedbe mobilnosti može se razlikovati od gore navedenih u tablici ovisno o mogućnostima naših partnera i o dodijeljenim financijskim sredstvima*

Planira se mobilnost učenika u vidu stručne prakse (kratkoročna mobilnost učenika) u partnerskim ustanovama u Sloveniji, Španjolskoj, Slovačkoj, Mađarskoj i Turskoj za učenike navedenih razreda: 4.e (prehrambeni tehničar/ka), 3.g i 4.g (tehničar/ka nutricionist), 3.a i 4.a (ekonomist), 4.i i 4.l (medicinska sestra/tehničar). 3.h i 4.h (hotelijersko-turistički tehničar/ka), 3.k (fizioterapeutski tehničar/ka), 3.b i 4.b (komercijalist) razreda.

Vremenski okvirno mobilnost učenika planira se u Mariboru u prosincu 2025. (6.12.-20.12.2025. ili eventualno 17.1.-31.1.2026.), u Slovačkoj u siječnju 2026. (19.1.-1.2.2026. ili eventualno 26.1.-8.2.2026.) u Španjolskoj u veljači 2026. (10.2.-24.2.2025.), u Mađarskoj u ožujku 2026. (9.3.-22.3.2026.) i u Turskoj u travnju 2026. (6.4.-19.4.2026.).

**Uvjeti prijave:**

* učenik redovito upisan u odgovarajući razred šk. god. 2025./26.

**Kod prijave na natječaj kandidati su dužni priložiti:**

* popunjen i potpisan prijavni obrazac (potpisano od strane učenika i od strane roditelja/skrbnika)
* ispunjen i potpisan obrazac privole za obradu osobnih podataka za potrebe provedbe natječaja
* ispunjen i potpisan obrazac sa zaključnim ocjenama strukovnih predmeta iz prethodnih razreda (za navedenu struku)
* Europass životopis na hrvatskom (i prijevod na engleski jezik) (za pomoć posjetite: <https://europass.europa.eu/hr/create-europass-cv> )
* Motivacijsko pismo na hrvatskom (i prijevod na engleski jezik) (za pomoć posjetite: <https://europass.europa.eu/hr/create-europass-cover-letter> )

**Način odabira kandidata:**

Odabir kandidata izvršit će tročlano povjerenstvo koje čine članovi školskog Erasmus+ projektnog tima (ukoliko je potrebno, kandidati će sudjelovati i u drugom krugu odabira). Povjerenstvo će rangirati rang listu kandidata (posebno za svaku struku/ smjer) koji će sudjelovati u mobilnostima prema slijedećim kriterijima:

1. **ZAKLJUČNA OCJENA** svih **OPĆIH USPJEHA** iz prethodnih razreda (1., 2. i/ili 3. razred) aritmetička sredina- maksimalno 5 bodova

2. **ZAKLJUČNA OCJENA IZ SVIH STRUKOVNIH PREDMETA U PRETHODNIM RAZREDIMA** (aritmetička sredina)- maksimalno 5 bodova

*\*popis predmeta (po razredima i smjerovima) koji se evaluiraju vidljiv u prilozima ovog Natječaja- Prilog 2: obrazac strukovnih predmeta (unutra excel dokumenta treba pronaći „knjigu“ za datu struku, preuzeti je i ispuniti)*

3. **REDOVITOST POHAĐANJA NASTAVE U PRETHODNOM RAZREDU:**

BEZ neopravdanih izostanaka: 5 bodova; 1 neopravdani izostanak: -1 bod; 2 neopravdana izostanka: -2 boda; 3 neopravdana izostanka: -3 boda; 4-5 neopravdana izostanka: -5 boda; 5 i više neopravdanih izostanaka: -10 bodova

(maksimalno 5 boda ili negativni/minus(-) bodovi

4. **ODGOJNE MJERE ZBOG POVREDE dužnosti:**

BEZ mjera 3 boda ; opomena: -5 bodova; ukor: -10 bodova; opomena pred isključenje: -15 bodova po mjeri po godini obrazovanja/razredu)

(maksimalno 3 boda ili negativni/minus (-) bodovi)

5. **SUDJELOVANJE U NATJECANJIMA U PRETHODNOM RAZREDU:**

**državna**: strukovna natjecanja 5 boda, državna opće-obrazovna 3 boda; **županijska**: strukovna 3 boda, županijska opće-obrazovna 2 boda; **školska**: strukovna natjecanja 1 boda, školska opće obrazovna 1 bod (maksimalno 15 bodova)

6. **MOTIVACIJSKO PISMO** (na hrvatskom i engleskom jeziku)- maksimalno 15 bodova

7. **EUROPASS ŽIVOTOPIS** (na hrvatskom i engleskom jeziku)– maksimalno 15 bodova

8. **OCJENA UČENIKA TEMELJEM OCJENE RAZREDNOG VIJEĆA** (snalažljivost, marljivost, zalaganje, odgovornost, komunikacijske vještine (aritmetička sredina)-maksimalno 5 bodova

9. **UČENICI S MANJE MOGUĆNOSTI**- ***DODATNI BODOVI***

U obzir dolazi bilo koja poteškoća koja učeniku onemogućuje normalni tijek obrazovanja te ga na taj način stavlja u nepovoljniji položaj poput: invaliditeta, zdravstvenih problema, prepreka povezanih sa sustavom obrazovanja i osposobljavanja, kulturne razlike, društvene prepreke, ekonomske prepreke, geografske prepreke)

Dodatnih 5 bodova po kategoriji prednosti (maksimalno 35 dodatnih bodova)

\*\*detaljno su kategorije prednosti navedene i razrađene u prijavnom obrascu za učenike

10. **DODATNI BODOVI ZA UČENIKE KOJI SU prošle šk. godine (2024./25.)** aplicirali za Erasmus+ aktivnosti mobilnosti u strukovnom obrazovanju i osposobljavanju, ali su bili na rezervnoj listi kao 1.rezerve te su sudjelovali u svim pripremnim aktivnostima za navedenu/e mobilnosti- **sudjelovanje u pripremnim aktivnostima za mobilnost kao rezervni učenik**- 2 boda

***NAPOMENA****: točnost svih podataka provjerit će se uvidom u razrednu knjigu*

***UKUPNO BODOVA: maksimalno 105 bodova*** (prijavni obrazac i obrazac ocjena strukovnih predmeta= 33 boda*+ ocjena razrednog vijeća= 5 bodova + motivacijsko pismo= 15 bodova + Europass životopis= 15 bodova)+ DODATNI BODOVI (kategorije prednosti)= 35 bodova+ dodatni bodovi = 2 boda za sudjelovanje u pripremnim aktivnostima Erasmus+ mobilnosti u šk. god. 2024./25)*

Ukoliko je potrebno, kandidati ulaze i u drugi krug odabira (npr. kandidati iz istog područja/smjera koji imaju isti broj bodova), gdje članovi školskog Erasmus+ projektnog tima vode individualne razgovore s kandidatima (npr. o samim projektnim aktivnostima, pouzdanost, susretljivost, snalažljivosti u novom okruženju i sl.). Nakon ove faze selekcije povjerenstvo formira rang listu kandidata koji će sudjelovati u mobilnostima.

Učenici će redom na temelju pozicije na rang listi i ispunjenja kvote za određenu lokaciju sudjelovati u mobilnostima. Najviše rangirani učenici na listi date struke bit će odabrani za sudjelovanje u mobilnosti. Ostali učenici bit će zamjenski-rezervni sudionici redoslijedom na rang-listi. **Škola ostavlja pravo promjene broja sudionika (povećanje ili smanjenje) i promjene vremena i mjesta mobilnosti ovisno o raspoloživim financijskim sredstvima te o mogućnostima partnerskih ustanova.** Škola će u najkraćem mogućem roku obavijestiti učenike o sudjelovanju u mobilnosti.

**Obveze sudionika mobilnosti:**

Odabrani sudionici mobilnosti dužni su sudjelovati u svim pripremnim, organizacijskim i diseminacijskim aktivnostima prije, za vrijeme i nakon mobilnosti, za vrijeme trajanja projekta. Sudionici mobilnosti će prije provedbe mobilnosti sa Srednjom školom Koprivnica potpisati ugovor o dodjeli financijske potpore te ostale dokumente potrebne za kvalitetnu provedbu stručne prakse u inozemstvu (Ugovore o učenju, Dodataka ugovoru o učenju i dr.).

**Financiranje sudjelovanja na mobilnosti:**

Sudjelovanje u mobilnosti sufinancirano je sredstvima programa Europske unije Erasmus+. Sudionicima mobilnosti bit će pokriveni troškovi putovanja, životni troškovi i osiguranje za vrijeme trajanja mobilnosti te će im biti isplaćen i pripadajući đeparac namijenjen ostalim aktivnostima tijekom mobilnosti.

Provedba natječaja:

Prijave se podnose osobno u ured ravnatelja Srednje škole Koprivnica ili Erasmus+ koordinatorici za strukovno obrazovanje i osposobljavanje Ani Prentašić ili elektroničkom poštom na e-mail: [mobilnostistrukovnosskc@gmail.com](mailto:mobilnostistrukovnosskc@gmail.com). U slučaju podnošenja prijave elektroničkom poštom prijavni obrazac, obrazac zaključnih ocjena i obrazac privole za obradu osobnih podataka trebaju biti potpisani i skenirani. Rok za podnošenje prijave je 8 radnih dana od objave Natječaja (odnosno 17.10.2025. ).

Odluka o odabiru kandidata bit će objavljena na mrežnoj stranici Srednje škole Koprivnica do 24.10.2025. (Ukoliko će biti potrebno, za kandidate koji prođu 1. krug, a zbog istog broja bodova unutra istog smjera/struke bit će organizirani individualni razgovori na koje će navedeni sudionici biti pozvani te će nakon njih povjerenstvo kreirati konačnu odluku i rang lista će biti objavljena na mrežnoj stranici Srednje škole Koprivnica.)

Svi prikupljeni osobni podaci iz prijavne dokumentacije koristit će se isključivo u svrhu provođenja natječajnog postupka i u svrhu provedbe projekta.

Za više informacija u vezi planiranih projektnih aktivnosti svi zainteresirani mogu se obratiti Erasmus+ koordinatorici za strukovno obrazovanje i osposobljavanje putem elektroničke pošte: [mobilnostistrukovnosskc@gmail.com](mailto:mobilnostistrukovnosskc@gmail.com).

**Prilozi:**

* Prijavni obrazac
* Obrazac zaključnih ocjena
* Obrazac privole za obradu osobnih podataka

Ravnatelj:

Mario Latin, mag.oec.